钦定古今图书集成/明伦汇编/氏族典/第556卷 > 《廖用贤尚友录》 > 锺离牧
## 钦定古今图书集成/明伦汇编/氏族典/第556卷 > 《廖用贤尚友录》 > 锺离牧

按《尚友录》：牧字子干，会稽人。少居永兴，贫甚，躬自垦
田二十馀亩。临熟县民有认之者，牧遂与稻。县长闻
之，召民欲绳以法，牧曰：“以稻而杀此民，何心复留？”遂
束装还山阴长自往止之，为释民罪罪民率妻子舂
所取稻，得米六十馀斛，送还牧，牧闭门不纳。民置米
道旁，莫有取者，牧由是名益彰。